A BIZOTTSÁG 1475/2004/EK RENDELETE
(2004. augusztus 18.)
a tojáságazat kiviteliengedély-rendszere végrehajtására vonatkozó részletes szabályok megállapításáról szóló 596/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tojás piacának közös szervezéséről szóló, 1975. október 29-i 2771/75/EGK tanácsi rendeletre (1) és különösen annak 3. cikke (2) bekezdésére és 8. cikke (13) bekezdésére,
mivel:
(1)
A tojás és a tojástermékek exportpiacain a gazdasági feltételek igen eltérőek és változékonyak. Következésképpen pontosan meg kell határozni, hogy ennek az ágazatnak a termékeit érintő export-visszatérítéseket milyen feltételek mellett ítélik meg.
(2)
A visszatérítéssel exportálható mennyiségek odaítélési módszerének alkalmazására és a rendelkezésre álló forrásoknak a lehető leghatékonyabb felhasználására vonatkozó, a 2771/75/EGK rendelet 8. cikkének (2) bekezdésében említett célkitűzések jobb megközelítése érdekében, ki kell szélesíteni azokat, az 596/2004/EK bizottsági rendelet (2) 3. cikkének (4) bekezdésében említett körülményeket, amelyek fennállása esetén a Bizottság intézkedéseket hozhat annak érdekében, hogy korlátozza a kiviteli engedélyek kibocsátását, illetve az azokra irányuló kérelmek benyújtását a kérelmek benyújtását követő elbírálási idő alatt.
(3)
Ugyancsak meg kell határozni, hogy a rendeltetési hely szerint milyen körülmények között lehet meghozni ezeket az intézkedéseket.
(4)
Az 596/2004/EK rendeletet ennek megfelelően módosítani kell.
(5)
Az e rendeletbe foglalt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
Az 596/2004/EK rendelet 3. cikke a következőképpen módosul:
1.
A (4) bekezdés helyébe a következő szöveg lép:
„(4) Amennyiben a kiviteli engedélyek kibocsátása a rendelkezésre álló költségvetési összegek vagy az adott időszakon belül a visszatérítéssel exportálható maximális mennyiségek - figyelembe véve a 2771/75/EGK rendelet 8. cikkének (12) bekezdésében említett korlátozásokat - meghaladásához vezet, vagy fennáll a veszélye, hogy oda vezet, vagy nem tenné lehetővé a kivitelek folyamatosságának biztosítását a szóban forgó időszak hátralévő részében, a Bizottság:
a)
a kért mennyiségek jóváhagyására vonatkozó egységes százalékos arányt határozhat meg;
b)
elutasíthatja azokat a kérelmeket, amelyekre eddig nem adtak ki kiviteli engedélyt;
c)
legfeljebb öt munkanapra felfüggesztheti a kiviteli engedély iránti kérelmek benyújtását, azzal a feltétellel, hogy hosszabb időtartamra vonatkozó felfüggesztésről szóló döntést hozhat a 2771/75/EGK rendelet 17. cikkében meghatározott eljárásnak megfelelően.
A felfüggesztési idő alatt benyújtott kiviteli engedély iránti kérelmeket nem lehet elfogadni.
Az első bekezdésben meghatározott intézkedéseket a termékkategória és a rendeltetési hely szerint lehet meghozni, illetve kiigazítani.”
2.
A (4a) bekezdés a következő szöveggel egészül ki:
„(4a) A (4) bekezdésben említett intézkedéseket akkor is el lehet fogadni, amikor a kiviteli engedély iránti kérelmek olyan mennyiségekre vonatkoznak, amelyek meghaladják, vagy fennáll annak a veszélye, hogy meghaladják egy rendeltetési helyre megállapított szokásos kereskedelmi mennyiségeket, és a kért engedélyek kibocsátása magában hordozza a spekuláció vagy a piaci szereplők közötti verseny torzulásának kockázatát, vagy a kereskedelmi forgalom, illetve a közösségi piac működésének zavarával járhat.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 18-án.